《感事六首 其二》
明代·顾梦圭

翩翩猎骑临边城，边城草深山路平。丰狐狡兔各有穴，鸣镝张路殊不惊。

迩来地气南徙北，广莫风至犹无冰。君不见桃虫拚飞即鵩鸟。

首下尻高咎非小。

作者简介：（1500—1558）明苏州府昆山人，字武祥，号雍里。嘉靖二年进士。授刑部主事，累官至江西右布政使，未赴任，疏请致仕。为人敦厚，嗜文学，常闭门读书，自奉如寒素。有《就正编》、《疣赘录》。